Γεώργιος Κ. Βέης

Ο Γεώργιος Κ. Βέης (George Veis, 8 Σεπτεμβρίου 1929 -  25 Ιανουαρίου 2022) ήταν Έλληνας επιστήμονας στους τομείς της Γεωφυσικής και Γεωδαισίας και Ομότιμος καθηγητής του ΕΜΠ. 

Υπήρξε εκ των πρωτοπόρων διεθνώς στη Δορυφορική Γεωδαισία με σημαντικό ερευνητικό έργο.

 Βιογραφικά στοιχεία 

Γεννήθηκε στην Αθήνα και ήταν γιος του ακαδημαϊκού Κωνσταντίνου Βέη. Περάτωσε τις εγκύκλιες σπουδές του στη Βαρβάκειο Σχολή. Σπούδασε στη Σχολή Τοπογράφων Μηχανικών του Εθνικού Μετσόβιου Πολυτεχνείου και πραγματοποίησε μεταπτυχιακές σπουδές στη Σορβόννη, την Ecole Nationale des Sciences Geographiques και στο Ohio State University, στο οποίο εκπόνησε και την διδακτορική του διατριβή το 1958.Βιογραφικό Γεωργίου Βέη, από την ιστοσελίδα της Διεθνούς Ένωσης Γεωδεσίας Η διατριβή του αποτέλεσε την πρώτη συστηματική μελέτη της δυνατότητας χρήσης δορυφόρων για τον εντοπισμό σημειών της γης.Μ. Κάβουρα - Μ. Μπεζεριάνου, 100 χρόνια, Σχολή Αγρονόμων και Τοπογράφων Μηχανικών, Εθνικό Μετσόβιο Πολυτεχνείο, Αθήνα 2018, σελ. 49 

Την περίοδο 2003 - 2014 διετέλεσε Πρόεδρος του ΑΣΕΠ.Βιογραφικό Γεωργίου Βέη, από την ιστοσελίδα του ΕΜΠ 

Ήταν παντρεμένος και είχε αποκτήσει παιδιά.

 Ακαδημαϊκή σταδιοδρομία 

Ακολούθησε ακαδημαϊκή σταδιοδρομία και το 1959 εξελέγη τακτικός καθηγητής του Πολυτεχνείου (ΕΜΠ) στην έδρα της Ανώτερης Γεωδαισίας και Χαρτογραφίας, θέση στην οποία παρέμεινε μέχρι το 1998, οπότε και συνταξιοδοτήθηκε με τον τίτλο του Ομότιμου Καθηγητή. Την περίοδο 1973 - 1979 διετέλεσε Κοσμήτορας της Σχολής Αγρονόμων και Τοπογράφων Μηχανικών. Το 2001 με ομόφωνη απόφαση της ίδιας Σχολής, και σε αναγνώριση της προσφοράς του, δόθηκε το όνομά του σε ένα από τα κτήρια της Σχολής Αγρονόμων Τοπογράφων Μηχανικών.Βιογραφικό Γεωργίου Βέη , από την ιστοσελίδα της Σχολής Αγρονόμων και Τοπογράφων Μηχανικών 

Χρημάτισε Γραμματέας της Ελληνικής Επιτροπής Γεωδαισίας και Γεωφυσικής, Πρόεδρος του Αστεροσκοπείου Αθηνών και Πρόεδρος του Οργανισμού Κτηματολογίου & Χαρτογραφήσεων Ελλάδος. Υπήρξε εμπνευστής και οργανωτής του Διεθνούς Συνεδρίου "Use of Artificial Satellites for Geodesy and Geodynamics" καθώς και συνεργάτης του Smithsonian Astrophysical Observatory.

Είχε τιμηθεί με το μετάλλιο "Levallois" και με το παράσημο του Αξιωματούχου του Ακαδημαϊκού Φοίνικα της Γαλλικής Δημοκρατίας και είχε ανακηρυχθεί διδάκτωρ του Πολυτεχνείου της Ζυρίχης (ΕΤΗ Zurich).

Έχει χαρακτηριστεί ως ένας από τους πατέρες της Γεωδαισίας.''The passing of Professor George Veis, από την ιστοσελίδα του Space Geodesy Society της NASA

 Παραπομπές 

Κατηγορία:Μέλη Εθνικού Μετσόβιου Πολυτεχνείου
Κατηγορία:Γεωδαίτες